CELEX: 62009CN0083
Language: et
Date: 2009-02-25 00:00:00
Title: Kohtuasi C-83/09 P: Euroopa Ühenduste Komisjoni 25. veebruaril 2009 . aastal esitatud apellatsioonkaebus Euroopa Ühenduste Esimese Astme Kohtu (seitsmes koda) 10. detsembri 2008 otsuse peale kohtuasjas T-388/02: Kronoply GmbH & Co. KG ja Kronotex GmbH & Co. KG versus Euroopa Ühenduste Komisjon, keda toetasid Zellstoff Stendal GmbH, Saksamaa Liitvabariik ja Land Sachsen-Anhalt

1.5.2009   
            
            
               ET
            
            
               Euroopa Liidu Teataja
            
            
               C 102/15
            
         Euroopa Ühenduste Komisjoni 25. veebruaril 2009. aastal esitatud apellatsioonkaebus Euroopa Ühenduste Esimese Astme Kohtu (seitsmes koda) 10. detsembri 2008 otsuse peale kohtuasjas T-388/02: Kronoply GmbH & Co. KG ja Kronotex GmbH & Co. KG versus Euroopa Ühenduste Komisjon, keda toetasid Zellstoff Stendal GmbH, Saksamaa Liitvabariik ja Land Sachsen-Anhalt
   (Kohtuasi C-83/09 P)
   2009/C 102/25
   Kohtumenetluse keel: saksa
   
      Pooled
   
   
      Apellant: Euroopa Ühenduste Komisjon (esindajad: K. Gross ja V. Kreuschitz)
   
      Teised menetluspooled: Kronoply GmbH & Co. KG, Kronotex GmbH & Co. KG, Zellstoff Stendal GmbH, Saksamaa Liitvabariik ja Land Sachsen-Anhalt
   
      Apellandi nõuded
   
   
               —
            
            
               Tühistada vaidlustatud otsus osas, milles see tunnistab vastuvõetavaks Kronoply GmbH & Co. KG ja Kronotex GmbH & Co. KG tühistamishagi komisjoni 19. juuni 2002. aasta otsuse peale, millega otsustatakse mitte esitada vastuväiteid Saksamaa poolt Zellstoff Stendal GmbH’le paberimassi tootmise tehase ehitamiseks antavale abile;
            
         
               —
            
            
               lükata Kronoply GmbH & Co. KG ja Kronotex GmbH & Co. KG tühistamishagi vaidlusaluse akti peale vastuvõetamatuse tõttu tagasi;
            
         
               —
            
            
               mõista kohtukulud välja Kronoply GmbH & Co. KG ja Kronotex GmbH & Co. KG’lt.
            
         
      Väited ja peamised argumendid
   
   Komisjoni arvates rikub see, et soodustatud isikutele abi andmise otsuse vaidlustamiseks tuletatakse kaebeõigus EÜ artikli 88 lõikest 2, EÜ artikli 230 neljandas lõigus hagi vastuvõetavusele esitatud nõudeid. Isikutel, kes ei ole abi andmise menetluse pooled, ei ole iseseisvaid, hagi esitamise kaudu maksma pandavaid õigusi, mis on omased pooltele. Individuaalse puudutatuse kindlakstegemisel tuleb lähtuda hoopis Euroopa Kohtu Plaumann’i vormelist. Individuaalne puudutatus võib seetõttu tuleneda üksnes majanduslikest tagajärgedest, mis hagejale abi tõttu tekivad.
   Lisaks sellele tõlgendatakse vaidlustatud kohtuotsuses hagi väiteid lubamatult teisiti. Komisjon on seisukohal, et Esimese Astme Kohus hindas hageja faktiväiteid, mida hageja ei esitanud oma väidetavate menetlusõiguste kaitsmisega seoses, kuigi hagi oli vastuvõetav üksnes väidetavate menetlusõiguste kaitsmiseks.
   Vaidlustatud kohtuotsus tooks lõpuks kaasa ühenduse õigusele tundmatu populaarhagi kasutamise abi andmisega seotud otsuste vaidlustamiseks.